**Copilul-ce-nu-moare-nicicând**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copilul-ce-nu-moare-nicicând

...

La mine-a venit cândva un copil

A venit special pentru mine,

A fost cuminte, tăcut și docil,

Părea Înțeleptul-cu zile-puține!

...

Credeam că le știe aproape pe toate

Era tăcut și încărcat de mister

Parcă venise de foarte departe

Părea Călătorul-cu-sufletu-n cer!

...

L-am ținut pentru mine o vreme

Dar a plecat de la mine curând

Și mi-a spus: te rog nu te teme,

Sunt Copilul-ce-nu-moare-nicicând!

...

Și mi-a lăsat un izvor de poeme!